
Број: 02 - __________
________ 2026 година                                                                                              П Р Е Д Л О Г
С к о п ј е                                     
                                                                          
ЗАПИСНИК
од Дваесет и осмата седница на Управниот одбор на
Фондот за здравствено осигурување на Република Северна Македонија,
Одржана на 9 јуни 2026 година со почеток од 13.30 часот, 
по пат на конференциска врска, 
согласно член 20 на Деловникот за работата на Управниот одбор

На 9 јуни 2026 година, преку конференциска врска Управниот одбор ја одржа Дваесет и осмата седница.

Присутни членови на Управниот одбор:
· Ирена Петковски - претставник од Министерството за финансии –претседател
· [bookmark: _Hlk184113351]Дритан Даути - претставник од Министерството за здравство – заменик на претседателот; 
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· Трпе Деаноски- претставник од Сојузот на синдикатите на Македонија – член.

     Отсутни членови на Управниот одбор:
· [bookmark: _Hlk217291470]Бранко Азески – претставник од Сојуз на стопански комори на Македонија – член;
· проф. д-р Калина Гривчева Старделова – претставник од Лекарската, Фармацевтската и Стоматолошката комора на Македонија – член.

    Присутни од ФЗОРСМ:
· Сашо Клековски, директор на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ и записничар.

Седницата ја водеше претседателката на Управниот одбор, Ирена Петковски. На почетокот утврди дека условите за полноважно работење и одлучување се исполнети, бидејќи преку конференциска врска во работата на седницата се вклучени пет члена на Управниот одбор. 

 Потоа го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Дваесет и седмата седница на Управниот одбор одржана на 28 мај 2026 година

[bookmark: _Hlk161644419]Разгледување на предлог од Стручната комисија која го утврдува предлогот на Листата на лекови кои паѓаат на товар на Фондот;
Предлог за донесување Одлука за изменување на Одлуката за одобрување на користење приватни возила за службени потреби; 
Предлог за утврдување на референтни цени на здравствени услуги;
Разно.

Членовите на Управниот одбор го прифатија предлогот и за Дваесет и осмата седница едногласно го усвоија следниот

Д Н Е В Е Н  Р Е Д

· Усвојување на записникот од Дваесет и седмата седница на Управниот одбор одржана на 28 мај 2026 година

1. Разгледување на предлог од Стручната комисија која го утврдува предлогот на Листата на лекови кои паѓаат на товар на Фондот;
Предлог за донесување Одлука за изменување на Одлуката за одобрување на користење приватни возила за службени потреби; 
Предлог за утврдување на референтни цени на здравствени услуги;
Разно.

Потоа се пристапи кон разгледување на точките на дневниот ред. 

· Усвојување на записникот од Дваесет и седмата седница на Управниот одбор одржана на 28 мај 2026 година

За усвојување на записникот гласаа Дритан Даути, Димитар Димитриевски, Маја Чемерикиќ Велковска и Трпе Деаноски. Ирена Петковски, со оглед дека не учестувала во работата на таа седница, се воздржа од гласање.

На тој начин, Управниот одбор со мнозинство на гласови го усвои записникот од Дваесет и седмата седница на Управниот одбор одржана на 28 мај 2026 година.

ТОЧКА 1 -  Разгледување на предлог од Стручната комисија која го утврдува предлогот на Листата на лекови кои паѓаат на товар на Фондот

Објаснување за првата точка даде директорот Клековски, наведувајќи дека лекот со меѓународно незаштитено име nadroparin за кој е даден предлог, претставува антикоагуланс и дека со прифаќање на предлогот истиот во Листата на лекови кои паѓаат на товар на Фондот ќе се префрли од листата Б, каде се лековите за болничка здравствена заштита, на листата А, односно меѓу лековите кои може да се применуваат во примарната здравствена заштита. 

По објаснувањето и кусата дискусија на членовите на Управниот одбор што следеше, Управниот одбор едногласно донесе 

Одлука 
за изменување и дополнување на Листата на лекови кои паѓаат на товар на Фондот за здравствено осигурување на Република Северна Македонија

со која се извршија предложените измени и дополнувања на Листата на лекови.

ТОЧКА 2 - Предлог за донесување Одлука за изменување на Одлуката за одобрување на користење приватни возила за службени потреби

Директорот Клековски објасни дека во повеќе подрачни служби нема службени возила а за извршување на работите од нивната надлежност имаат потреба од користење превоз. Од таа причина и била донесена одлуката со која се овозможува за службени потреби да се користат возила на вработените. Со одлуката е утврден и надоместок кој се исплаќа на вработениот чие возило ќе се употреби а кој во моментов е 15% од цената на литар од горивото што го користи возилото за секој изминат километар. Меѓутоа, со Колективниот договор за вработените на Фондот е утврдено дека за користење приватно возило надоместокот е во висина од 20% од цената на литар гориво, па заради тоа треба и оваа одлука да се усогласи со одредбите на Колективниот договор. Директорот Клековски нагласи и дека приватни возила за службени потреби може да се користат само со налог од директорот на Фондот и дека тие налози се издаваат само за оние подрачни служби кои немаат возила.

По објаснувањето, Управниот одбор без дискусија, едногласно донесе 

Одлука
за изменување на Одлуката за одобрување на користење приватни возила за службени потреби

со која се изврши предложената измена на висината на надоместокот на трошоците за користењето приватни возила за службени потреби.

ТОЧКА 3 -  Предлог за утврдување на референтни цени на здравствени услуги

Директорот Клековски даде објаснување на оваа точка од дневниот ред наведувајќи од кои области се здравствените услуги за кои се предлагаат референтните цени. Притоа, наведе дека во најголемиот дел се работи за ревидирање на цените на постоечки здравствени услуги но има и нови кои за првпат се воведуваат. Од цените кои се ревидираат, кај најголемиот дел од нив има зголемување на референтната цена додека кај еден дел има и намалување.

По објаснувањето, согласно со предлогот содржан во работните материјали за оваа точка од дневниот ред, Управниот одбор едногласно донесе 

Одлука 
за изменување на Одлуката за утврдување на референтни цени на услуги во болничката здравствена заштита за акутни случаи
и 

Одлука 
за изменување и дополнување на Одлуката за утврдување на референтни цени во специјалистичко-консултативна здравствена заштита

По донесувањето на одлуките од точката 3, бидејќи не беа дадени предлози за дискутирање под точката 4 – Разно, дневниот ред беше исцрпен и Управниот одбор во 13.50 часот заврши со работата на Дваесет и осмата седница. 
 
                             Записничар,                                       Управен одбор
                        Христо Трповски                                     Претседател,
[bookmark: _Hlk125545888]                                                       Ирена Петковски

